Referat af Generalforsamling i DFMS d. 09.06.22

Dirigent: Christina Kamper.

Referent: Rie Andreassen

Indkaldelse til Generalforsamlingen er offentliggjort 5 uger før afholdelse og derfor rettidig.

1. **Formandens beretning v/Lene Sperling**

Her kommer uddrag fra formanden beretning:

Formanden byder velkommen.

Dette års generalforsamling markerer sig anderledes end sidste år, da vi nu igen kan mødes. Vi er nu tilbage efter en turbulent Corona-periode. Mødeformen i selskabet har ændret sig på en del punkter efter covid. Videomøder er blevet dagligdag i og uden for selskabet.

Pga Covid situationen blev der sammensat en arbejdsgruppe i DFMS, der udsendte de første retningslinjer for covid kontrol sammen med DSOG. Den er siden revidere 2-3 gange. Og nu er retningslinjerne ophørt.

Bestyrelsesmedlemmer og forretningsudvalg præsenteres.

Bestyrelsen har afholdt 2 virtuelle møder og 2 internater.

Take home message fra det 1. internat:

* Der er bevilget penge i flere regioner til uddannelse af sonografer og subspecialister i føtalmedicin.
* Danske regioner er ved af etablere en arbejdsgruppe mhp at formalisere sonografuddannelsen.
* Hvordan skal føtalmedicin organiseres fremadrette på de mindre fødesteder.

Take home message fra d. 2 internat:

* Højere grad af dialog mellem forretningsudvalget og resten af bestyrelsen.
* Regnskab og behovet for at øge priserne på kurser diskuteres.
* Valgmænd i de forskellige regioner udpeges.
* Ønske om fortsat af holde Føto- og Store Sandbjerg sammen.

Forretningsudvalget har afholdt 8 virtuelle møder og 2 møder med DSOG. 1 strategimøde om uddannelse samt 1 møde om det fremtidige samarbejde.

Formanden går i dag ud af bestyrelsen efter at have siddet med i rigtig mange år. Og jeg har derfor valgt at se tilbage i beretningen og reflektere lidt over de mange år. Og dermed også fortælle jer der ikke har været med så længe, hvad denne forening har betydet.

For vi har rykket os helt enormt. Vi har bestemt ikke siddet på hænderne de seneste 15 år.

Vi haltede ellers gevaldigt efter vores nordiske kollegaer til i 1980 ´erne og 90´erne. I dag er jeg stolt som læge og som formand for vores forening. Jeg er stolt over hvad vi har bedrevet, ved at løfte i flok og stå skulder ved skulder. For det er vigtigt, når man gerne vil skubbe, flytte og forandre verden omkring en. Det blev jeg tidligere på året bekræftet i, da jeg vendte retur fra NNFM-mødet i Stockholm. Her blev der virkelig sat streg under vores mange resultater. Jeg var stolt, da jeg vendte hjem. Danmark har virkelig fået førertrøjen på.

Og det kan vi takke vores forening for. Vi har virkelig rykket indenfor vores felt, men det har bestemt ikke været uden udfordringer. Det har kostet både blod, sved og tårer. Det har ikke bare været et arbejde, men en passion – et ønske om at ændre noget skelsættende for gravide.

* Tilbage i 90´erne blev der etableret en arbejdsgruppe under DSOG. Det var tung. Men nogen holdt fast og det blev startskuddet til DFMS.
* Ann Tabor og jeg gik tidlig i dialog med både København og Århus universitet om at lave en formaliseret uddannelse for obstetrisk ultralydsscanning. Men implementeringen af uddannelserne til Sonograf og Føtalmedicinere har ikke været nem. Men i dag er der etableret Modulkurser og arbejdet om formaliseringen er stadig i gang med Danske Regioner.
* Expuuddannelse blev for 25 år etableret i DSOG regi og mange har gennemført den.
* Vi fik udrullet screeningsprogrammer til samtlige gravide i landet. At det lykkedes at få etableret det tilbud så hurtigt til hele Danmark, kan vi takke de første pionerer for.
* Det er lykkedes os at få etableret FØTO databasen og det har givet os unikke muligheder for forskningsprojekter og hævet vores forskningsposition betragtelig
* Vi tog genetikerne til os. Vi har stået sammen med genetikerne i en fælles arbejdsgruppe. Og ved fælles hjælp er det lykkedes at komme i mål med et nationalt tilbud om genom undersøgelse til udvalgte gravide prænatalt og ved flere misdannelser postnatalt.

Stor tak til pioner gruppen før DFMS samt stifterne af DFMS. Stor tak for et fantastisk samarbejde i forretningsudvalget de sidste 2 år og i den samlede bestyrelse i alle årene.

Mit store håb er at alle fortsat vil bidrage til af føre dette unikke selskab videre i den ånd, den er startet og med den ildhu og flid som har kendetegnet pionererne. Men inden jeg giver stafetten videre til yngre og dygtige kollegaer, så vil jeg minde jer alle sammen om, at forandring ikke sker af sig selv. Det er noget man skaber.

Tusind tak for alle årene. Nu vil jeg fremadrettet bruge tid med min familie.

1. **Beretninger fra arbejdsgrupper og udvalg:**

**Uddannelsesudvalg inkl Subspecialiseringsgruppen v/Martin Tolsgaard.**

Intet af berette.

**Kvalitetsgruppen for invasive behandling v/Karin Sundberg.**

Aktiviteter og resultater for invasive behandlinger på Rigshospitalet præsenteres. Antallet af behandlinger på Rigshospitalet ligger stabil.

Der er udført blære shunts, få men stigende. Antallet af foster punkturer er faldende.

Der er givet tilladelse til af opsøge outcome på behandlinger, og Emilie Thorup Nielsen er i gang med et PhD forløb om IUT outcome. Og Steffen Erneste Kristensen er i gang med et PhD forløb om Outcome på alle typer reduktioner i DK.

Der er fortsat et meget givtigt samarbejde med de øvrige nordiske lande i NNFM og NORDFETAL.

Den føtalmedicinske vagtordning på Rigshospitalet kan altid kontaktes.

**Astraiagruppen v/Olav Bjørn Petersen.**

DFMS Atraia Study group præsenteres.

Astraia merge: Alle regioner i DK har fælles Astraia platform.

Diagnose- og procedurekoder er lige til revision mhp rundsendelse og installation i alle 5 regioner.

Er der ønsker/forslag til forbedringer til Astraia kan Olav Bjørn Petersen kontaktes.

**Beretning fra Føtodatabasens styregruppe samt udpegning af medlemmer til styregruppen v Olav Bjørn Petersen.**

FØTO det sidste år:

Udleveret data til 8 projekter, + 2 i kø

Publikationer: 53 artikler, 34 abstracs, 5 PhD studier og 3 guidelines

Der er afholdt 2 styregruppemøder

Der er INGEN årsrapport for 2019, 2020 eller 2021, da der ingen data er fra fødselsregisteret pga en omprogrammering fra SDS.

Visioner om nye indikatorer, bl.a indenfor genetik.

FØTO Økonomi.

Der er kommet en ny budgetmodel fra 2021. Der er en beholdning i gruppen på 64.859 kr. Det er muligt at søge bevillinger til projekter.

FØTO 2.

Der er identificeret en række fejl i FØTO Webservice, der sender data fra Astraia og man er i dialog med Astraia om at dette rettes.

Der er desuden identificeret fej i RKKP´s database, disse er alle rettet.

I øvrigt.

Medlemmer til Føtodatabasens Styregruppe for 2022-23 er udpeget og præsenteres.

Medlemmer i styregruppen:

* Region H: Charlotte Ekelund Genvalgt 2022

Helle Zingenberg Valgt 2021

Olav Bjørn Petersen Valgt 2021

* Region Sjælland: Kathinka Nyborg Valgt 2022
* Region Syd: Annette Wind Olesen Genvalgt 2022

 Lene Sperling Genvalgt 2022

* Region Midt: Lars Henning Pedersen Valgt 2021

Malou Barbosa Valgt 2022

* Region Nord: Ann Nørgaard Valgt 2021
* Sonografer: Jannie Toftegaard Sørensen Valgt 2022

Alice Sørensen Genvalgt 2022

* DCCR: Tina Duelund Genvalgt 2022
* DKF: Charlotte Brix Andersson Valgt 2021
* Patientrepræsentant: Stina Lou Valgt 2021

**Kursusudvalg v/Vibike Gjørup.**

Der er afholdt 2 kurser i 2022.

- Basalt CNS kursus. Afholdt virtuelt d. 15. marts 2022 – 90 deltagere. Kurset fik et rigtig godt feekback.

- Brainsparring/flow-måling/IUGR/aa. Uterine flow og PE screening. Afholdt på Rigshospitalet d. 9 juni 2022 – 183 deltagere.

Kurser fremadrettet:

- Basalt hjertekursus for snongrafer og yngre læger. Afholdes d. 9. november 2022 i Odense.

- Avanceret hjertekursus for læger og meget erfarne sonografer, der laver avanceret hjertescanninger – Forår 2023

- Skeletdysplasi – Juni 2023

- Astraiakursus – længere ud i fremtiden, evt virtuelt.

**1.Trimester screenings gruppen v/Olav Bjørn Petersen.**

Der blev afholdt 1 trimestermøde i december 2021, hvor næsten alle afdelinger var repræsenteret. Resultater for vores 1. trimester screening fra 2020 præsenteres. Og der ses flotte resultater i forhold til vores performence.

**Nomenklatur og diagnosekoder samt DRG.**

Intet af berette.

**FØTO-Sandbjerg v/Ida Kirkegaard.**

Organisationsgruppen præsenteres.

Fremtidige datoer for FØTO-Sandbjerg, som alle afholdes på Hotel Vejlefjord:

19. – 20. september 2022

27. – 28. april 2023 (Sandbjerg 28. – 29 april)

17. – 18. januar 2024 (Sandbjerg 18. -20. januar)

**Guideline styregruppe v/Ida Kirkegaard.**

Guideline styregruppen præsenteres.

Planlagt guidelines 2022:

* Omfalocele – Ny guideline – Tovholder Annette Wind Olesen
* Kontrol af hydronefrose – Ny guideline – Tovholder Lars Pedersen
* Kontrol af MC gemelli – Revision – Tovholder Lone Nørgaard
* Ægdonation – Ny guideline, fælles med DSOG – Tovholder Ida Kirkegaard

Planlagte guidelines 2023:

* Cervixskanning i singletongraviditer – Revision – Tovholde CamillaWulff og Puk Sandager
* Guideline for små biometrier – Revision – Tovholder Nina Gros Pedersen og (Helle Zingenberg)
* Skeletdysplasi, korte rørknogler og fejlstilling – Revision – Tovholder ??
* 2. trimester markører – Revision – Tovholder AUH
* Venøse misdannelser – Ny – Tovholder ??
* Ansigstmisdannelser – Ny – Tovholder ??
1. **Aflæggelse af regnskab v/ kasserer Thea Lousen.**

**Budget 2021**:

Indtægter:

Kontigent m.v 58.564 kr

Kurser 23.074 kr

Udgifter: 80.313 kr

Årets resultat: 1.226 kr

Egenkapital i alt: 432.346 kr

Regnskabet er godkendt ved generalforsamlingen.

1. **Kommentarer til regnskabet fra revisorer.**

Fremlæggelse ved Pia Ertberg på vegne af begge interne revisorer:

Fredeligt regnskab som er overskueligt og balancerer. Da udgift til en evt. ekstern revisor vil være meget høj i ft regnskabets størrelse skønnes dette forsvarligt sålænge der fremadrettet er regnskabskyndig boholderhjælp. Ligeledes ok at afmelde economics programmet. Kursusregnskaber har ikke været forelagt de interne revisorer men da Pia Ertberg er en del af kursusudvalget og derfor har gennemgået kursusregnskaber ifm kursusudvalgsmøder er dette ok. Dog er der fremadrettet et ønske om at også kursusregnskaber forelægges de interne revisorer.

1. **Budget for næste år v/kasserer Thea Lousen.**

Kontigent: 60.000 kr

Føtosandbjerg: - 60.000 kr

Kurser: 250.000 kr

Administration: - 60.000 kr

Bestyrelse: - 80.000 kr

Arbejdsgrupper: - 80.000 kr

Muligt overskud: 30.000 kr

Der forventes at der kommer en indtægt fra UL-kurset samt 2 modulkurser. Kommer der flere modulkurser, vil overskuddet forøges med ca 25.000-30.000 kr pr. kursus.

Pris for deltagelse ved kurser aftales med forretningsudvalget.

1. **Fastsættelse af kontingent v/Thea Lousen.**

Foreslaget er at man fortsætter med uændret kontigent.

Kontigent fastholdes. 250 kr for sonografer og 500 kr for læger.

1. **Uddeling af Ann Tabors rejselegat.**

Der tildeles 3 rejselegater á 5000 kr. Rejselegaterne går til:

* Julie Dahl Ravn, Læge, Gyn/Obst afd OUH
* Iben Riishede, Læge PhD stud, Obstetrisk klinik RH
* Ida Näslund Thagaard, 1. res.læge, M.D, Phd, Gyn/Obst afd RH

Alle 3 skal til FMF World Congress på Kreta d. 26-30 juni 2022.

1. **Indstilling af æresmedlemmer for 2021 og 2022.06.10**

Connie Jørgensen og Lillian Skibssted tildeles Æresmedlemskab i DFMS for en ekstraordinær indsats.

1. **Valg af regionsindstillede bestyrelsesmedlemmer.**

**Region Nord:** Ane Bache Jensen, Sonograf genopstillet

Eva Hoseth, Læge nyopstillet

 Ane Nygaard Jensen, Læge valgt 2021

**Region Midt:** Vibike Gjørrup, Læge genopstillet (Ny region)

 Nanna Gädda Rasmussen, Sonograf nyopstillet

 Hanne Søndergaard Jensen, Læge Valgt 2021

**Region Syd:** Annette Wind Olesen, Læge nyopstillet

 Mette Holm Ibsen, Læge Valgt 2021

Rie Andreassen, Sonograf Valgt 2021

**Region Sjælland:** Else Marie Iversen, Sonograf nyopstillet

Kathinka Nyborg, Læge nyopstillet

Thea Lousen, Læge Genopstillet

 **Region Hovedstaden:**

 Anne Cathrine Gjerris, Læge nyopstillet

 Anne-Cathrine Shalmi, Læge genopstillet

 Helle Zingenberg, Læge genopstillet

 Lisa Neerup, Læge genopstillet

 Helle Meyer, Sonograf Valgt 2021

 Anne Simonsen, Sonograf Valgt 2021

 Alle regionsindstillede bestyrelsesmedlemmer vælges.

1. **Valg af interne revisorer.**

Pia Ertberg (valgt 2021) og Mette Fabricius udtræder. Lene Sperling opstiller og vælges (2022).

1. **Evt.**

Takster og honorering ved afholdelse af Modulkurser samt almindelige kurser.

Pernille Nørgaard gør opmærksom på, af der er forskellige takster/honorering til undervisere ved modulkurser og kursusledere ved kurser.

Uddannelsesudvalget og kursusudvalget har 2 forskellige drejebøger ved planlægning af modulkurser og almindelige kurser.

Pernille Nørgaard undersøger det nærmere. Det bør evt tages op i de 2 udvalg mhp afklaring.